CELEX: 32017D0131
Language: et
Date: 2017-01-24 00:00:00
Title: Komisjoni rakendusotsus (EL) 2017/131, 24. jaanuar 2017, millega muudetakse rakendusotsust 2014/184/EL teatavate Austria postiteenuste väljajätmise kohta Euroopa Parlamendi ja nõukogu direktiivi 2004/17/EÜ (millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused) kohaldamisalast (teatavaks tehtud numbri C(2017) 259 all) (EMPs kohaldatav tekst )

26.1.2017   
            
            
               ET
            
            
               Euroopa Liidu Teataja
            
            
               L 21/103
            
         KOMISJONI RAKENDUSOTSUS (EL) 2017/131,
   24. jaanuar 2017,
   millega muudetakse rakendusotsust 2014/184/EL teatavate Austria postiteenuste väljajätmise kohta Euroopa Parlamendi ja nõukogu direktiivi 2004/17/EÜ (millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused) kohaldamisalast
   
      
         (teatavaks tehtud numbri C(2017) 259 all)
      
   
   (Ainult saksakeelne tekst on autentne)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 31. märtsi 2004. aasta direktiivi 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused, (1) eriti selle artikli 30 lõikeid 5 ja 6,
   olles nõu pidanud riigihangete nõuandekomiteega
   ning arvestades järgmist:
   
               (1)
            
            
               Ettevõtja Österreichische Post AG (edaspidi „Austria Post“) esitas 1. oktoobril 2013 komisjonile direktiivi 2004/17/EÜ artikli 30 lõike 5 kohase taotluse. Taotlus käsitleb teatavaid postiteenuseid, samuti teatavaid muid teenuseid, mida mõlemaid Austria Post osutab Austria territooriumil. Taotluses kirjeldatakse järgmisi asjaomaseid teenuseid:
               
                           (a)
                        
                        
                           äriklientidelt äriklientidele (edaspidi „B2B“) ning äriklientidelt eraklientidele (edaspidi „B2C“) adresseeritud kirjasaadetistega seotud riigi tasandi (riigisiseste ja sissetulevate saadetistega seotud) postiteenused;
                        
                     
                           (b)
                        
                        
                           eraklientidelt eraklientidele (edaspidi „C2C“) ning eraklientidelt äriklientidele (edaspidi „C2B“) adresseeritud kirjasaadetistega seotud riigi tasandi (riigisiseste ja sissetulevate saadetistega seotud) postiteenused;
                        
                     
                           (c)
                        
                        
                           B2B ja B2C (edaspidi „B2X“) ning C2B ja C2C (edaspidi „C2X“) adresseeritud rahvusvaheliste (väljaminevate) kirjasaadetistega seotud postiteenused;
                        
                     
                           (d)
                        
                        
                           adresseeritud reklaamkirjasaadetistega seotud riigisisesed ja rahvusvahelised postiteenused;
                        
                     
                           (e)
                        
                        
                           adresseerimata reklaamkirjasaadetistega seotud riigisisesed ja rahvusvahelised postiteenused;
                        
                     
                           (f)
                        
                        
                           adresseeritud ja adresseerimata ajalehtedega seotud postiteenused;
                        
                     
                           (g)
                        
                        
                           postiruumi töö korraldamise teenused;
                        
                     
                           (h)
                        
                        
                           lisandväärtusega teenused, mis on seotud ja mida täielikult osutatakse elektroonilise meedia vahenditega;
                        
                     
                           (i)
                        
                        
                           filateelia – erimargid;
                        
                     
                           (j)
                        
                        
                           finantsteenused.
                        
                     
         
               (2)
            
            
               2. aprillil 2014 võttis komisjon vastu rakendusotsuse 2014/184/EL (2). Selle otsusega vabastati järgmised postiteenused Austrias riigihanke eeskirjade järgimise nõudest:
               
                           (a)
                        
                        
                           postiruumi töö korraldamise teenused;
                        
                     
                           (b)
                        
                        
                           lisandväärtusega teenused, mis on seotud ja mida täielikult osutatakse elektroonilise meedia vahenditega;
                        
                     
                           (c)
                        
                        
                           filateeliateenused ja oma nimel osutatavad makseteenused.
                        
                     
         
               (3)
            
            
               Muude teenuste puhul, mida taotluses nimetati, leidis komisjon, et tingimused erandi tegemiseks ei olnud täidetud, mistõttu jätkus direktiivi 2004/17/EÜ kohaldamine.
            
         
               (4)
            
            
               24. juunil 2014 esitas Austria Post Euroopa Liidu Üldkohtule hagi (3) rakendusotsuse 2014/184/EL osaliseks tühistamiseks.
            
         
               (5)
            
            
               27. aprillil 2016 tühistas Üldkohus rakendusotsuse 2014/184/EL sätte, mille kohaselt nimetatud direktiiv jääb kehtima postiteenuste turul Austriast saadetavate B2B ja B2C adresseeritud rahvusvaheliste kirjasaadetiste puhul. Muus osas lükkas Üldkohus Austria Posti hagi tagasi.
            
         
               (6)
            
            
               Seepärast tuleks rakendusotsust 2014/184/EL vastavalt muuta,
            
         ON TEINUD JÄRGMISE OTSUSE:
   Artikkel 1
   Rakendusotsuse 2014/184/EL artiklisse 1 lisatakse järgmine punkt:
   
      
                  „e)
               
               
                  B2B ja B2C adresseeritud rahvusvaheliste kirjasaadetistega seotud postiteenused“.
               
            
   Artikkel 2
   Käesolev otsus on adresseeritud Austria Vabariigile.
   
      Brüssel, 24. jaanuar 2017
      
         
            Komisjoni nimel
         
         
            komisjoni liige
         
         Elżbieta BIEŃKOWSKA
      
   
   
      (1)  ELT L 134, 30.4.2004, lk 1.
   
      (2)  Komisjoni 2. aprilli 2014. aasta rakendusotsus 2014/184/EL teatavate Austria postiteenuste väljajätmise kohta Euroopa Parlamendi ja nõukogu direktiivi 2004/17/EÜ (millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused) kohaldamisalast (ELT L 101, 4.4.2014, lk 4).
   
      (3)  Kohtuasi T-463/14: Österreichische Post AG vs. komisjon, EU:T:2016:243.